钦定古今图书集成/理学汇编/学行典/第199卷 > 谷
## 钦定古今图书集成/理学汇编/学行典/第199卷 > 谷

按《高淳县志》，谷沧溪里人。性行真纯，善事父母。中
年患疯痹，虑贻亲忧，诡言“近愈。”夜跣赴问寝，伤指流
血，因相抱恸哭。母卒悲甚，已而疾渐痊，色泽如故，人
谓“孝感焉。”两事继母，如其所出。父卒致哀，道路皆为
感动。复体父志，迎养寡姑姊，终其身。他若建宗祠，赡
祖茔，为贫侄娶妇，修饰学宫，筑圩赈困，善行种种，隆庆、万历闲，当道屡行嘉奖。年七十五卒。